

Prolaz Otokara Keršovanija 1, 52000 PAZIN

Tel./fax.: 052 622-519 E-mail: [tajnistvo@vrtic-olgaban-pazin.hr](mailto:tajnistvo@vrtic-olgaban-pazin.hr) OIB: 05017253133

**ZAPISNIK**

**s 26. sjednice** Upravnog vijeća Dječjeg vrtića “Olga Ban” Pazin održane u **utorak, 29.prosinca 2020.** s početkom u 10 sati *online* putem aplikacije ZOOM.

Nazočni članovi i članice Upravnog vijeća:

1. Hani Glavinić, predsjednica
2. Vinko Stihović, (član)
3. Suzana Jašić (članica)
4. Renata Demark (članica)
5. Dano Červar (član)

Ostali nazočni:

1. Vesna Rusijan, ravnateljica i zapisničarka
2. Ingrid Dušić Kurelić, voditeljica računovodstva
3. Gabrijela Krizmanić, tajnica, zapisničarka na sjednici

Sjednicu otvara Hani Glavinić, predsjednica Upravnog vijeća (dalje: Predsjednica).

Predsjednica pozdravlja prisutne, utvrđuje da sjednici prisustvuju svi članovi i članice te Vijeće može pravovaljano donositi odluke.

Sjednica se odvija *online* putem ZOOM aplikacije iz epidemioloških razloga uvjetovanih pandemijom koronavirusom Covid-19.

**DNEVNI RED:**

1. Verifikacija Zapisnika s 25. sjednice Upravnog vijeća
2. Donošenje Izmjena i dopuna Financijskog plana za 2020.
3. Donošenje Financijskog plana za 2021. s projekcijom za 2022. i 2023.g.
4. Obavijest o prijavi na natječaj Ministarstva regionalnog razvoja sa Zahtjevom za sufinanciranje EU projekta rekonstrukcije zgrade Vrtića u ul. Prolaz O. Keršovanija 1 u Pazinu
5. Donošenje odluke po objavljenom natječaju za pet odgojiteljica na određeno vrijeme (m/ž) i jednu odgojiteljicu na neodređeno vrijeme (m/ž)
6. Donošenje odluke po objavljenom natječaju za jednu spremačicu na određeno vrijeme s pola radnog vremena (m/ž)
7. Donošenje odluke o objavi natječaja za jednu odgojiteljicu na određeno vrijeme s pola radnog vremena – 1 izvršiteljica
8. Obavijest o provedenim upisima u program Predškole 2021. i donošenje Odluke o programu Predškole
9. Obavijest o Rješenju prosvjetne inspektorice o izvršenom inspekcijskom nadzoru
10. Donošenje Izmjena i dopuna Godišnjeg plana i programa rada Vrtića za 2020./2021.g.
11. Razno.

**Jednoglasno je s pet glasova „ZA“ prihvaćen dnevni red sjednice.**

**Ad.1.) Verifikacija Zapisnika s 25. sjednice Upravnog vijeća**

Na zapisnik s prethodne sjednice nije bilo primjedbi.

**Zapisnik je verificiran s četiri glasa „ZA“ i jednim suzdržanim glasom.**

**Ad.2.) Donošenje (II.) izmjena i dopuna Financijskog plana za 2020.**

Izvjestiteljica: Ingrid Dušić Kurelić

Na prethodnoj sjednici Vijeće je donijelo Prijedlog (II.) Izmjena i dopuna Financijskog plana za 2020.g.

U odnosu na Prijedlog (II.) Izmjena i dopuna Financijskog plana za 2020.g. koji je donesen na 25. sjednici Upravnog vijeća održanoj 1.prosinca 2020., došlo je do izmjena u dijelu materijalnih prava radnika. Osnivač je odobrio isplatu nagrade radnicima Vrtićima za rad u otežanim uvjetima u iznosu od 1.250 kn po radniku i isplati dara za dijete do 15.godine života u iznosu od 600 kn po djetetu. Isplata navedenih materijalnih prava izvršena je uz plaću za studeni 2020. u mjesecu prosincu 2020.

Ostale odredbe Izmjena i dopuna Financijskog plana za 2020.g. ostaju iste kako su predložene na prethodnoj sjednici.

Voditeljica računovodstava predlaže Vijeću da donese II. izmjene i dopune Financijskog plana za 2020.g s navedenim izmjenama.

**Bez rasprave, jednoglasno s pet glasova „ZA“ donesenu su II. Izmjene i dopune Financijskog plana za 2020.g.**

**Ad.3.) Donošenje Financijskog plana za 2021. s projekcijom za 2022. i 2023.g.**

Izvjestiteljica: Ingrid Dušić Kurelić

Prijedlog Financijskog plana za 2021. s projekcijom za 2022. i 2023.g. donesen je na 24. sjednici održanoj 30. rujna 2020.g.

Odlukom o izvršenju Proračuna Grada Pazina došlo je do određenih promjena u odnosu na Prijedlog Financijskog plana Vrtića iz rujna 2020.g.

Umanjeni su prihodi za iznos bruto plaće logopeda a povećani prihodi bruto plaće spremačice. Također je preraspodijeljen teret glavnice i kamata otplate kredit za rekonstrukciju Vrtića na način da 50% podmiruje Grad Pazina a 50% Vrtić u odnosu na prijedlog Financijskog plana gdje je bilo predviđeno da Grad Pazin podmiruje kredit u 100%-tnom iznosu.

Predsjednica je otvorila raspravu.

Suzana Jašić traži da se i dalje nastavi s objavom natječaja za logopeda/inju.

Ravnateljica obrazlaže da su trenutno financijska sredstva preusmjerena na plaću spremačice što ne sprječava da se objavljuje natječaj za logopeda/inju i da se rebalansom u 2021.g.osiguraju financijska sredstva.

Obzirom da su članovi i članice Vijeća već bili upoznati s Financijskim planom za 2021. bez rasprave **jednoglasno s pet glasova „ZA“ donesen je Financijski plana za 2021.g. s projekcijama za 2022. I 2023.**

**Financijski plan je objavljen na web stranici Vrtića** [**http://vrtic-olgaban-pazin.hr/dokumenti/natjecaji/**](http://vrtic-olgaban-pazin.hr/dokumenti/natjecaji/)

**Ad.4.) Obavijest o prijavi na natječaj Ministarstva regionalnog razvoja sa Zahtjevom za sufinanciranje EU projekta rekonstrukcije zgrade Vrtića u ul. Prolaz O. Keršovanija 1 u Pazinu**

Izvjestiteljica: Ingrid Dušić Kurelić, voditeljica računovodstva

Voditeljica računovodstva je obrazložila da se Vrtić prijavio na natječaj Ministarstva regionalnog razvoja i fondova EU po programu sufinanciranja provedbe projekta EU na regionalnoj i lokalnoj razini. Tim bi se projektom sufinanciralo dio kredita predviđena za projekt rekonstrukcije Vrtića.

Ukoliko Vrtiću Odlukom o dodjeli sredstava budu dodijeljena sredstva, Vrtić bi dobio 1.424.000 kn. Navedena sredstva bi trebala pristizat u tri navrata (rate) u vremenu od ožujka 2021. do zaključno ožujka 2022.g.

Članovi i članice Vijeća su sa zadovoljstvom prihvatili informaciju o prijavi Vrtića na natječaj Ministarstva regionalnog razvoja.

**Ad.5.) Donošenje odluke po objavljenom natječaju za pet odgojiteljica na određeno vrijeme (m/ž) i jedne odgojiteljicue na neodređeno vrijeme (m/ž)**

Izvjestiteljica: Vesna Rusijan, ravnateljica

Na objavljeni natječaj za odgojiteljice na neodređeno vrijeme (jedna izvršiteljica) i na određeno vrijeme (5 izvršiteljica) (m/ž) pristiglo je 19 prijava.

Među prijavama kandidatkinja na neodređeno vrijeme ravnateljica predlaže da se **primi odgojiteljica Silvia Grubiša.** Obzirom da Silvia Grubiša već ima ugovor o radu na određeno vrijeme radi zamjene za Saru L.S. ravnateljica također predlaže da Vijeće donese **odluku o objavi natječaja za jednu odgojiteljicu na određeno vrijeme radi zamjene za Saru L.S.**

**Jednoglasno s pet glasova „ZA“prihvaćen prijedlog ravnateljice te je tako donesena odluka.**

Dalje ravnateljica predlaže da se na objavljeni natječaj za pet odgojiteljica na određeno vrijeme prime:

**Matea Debeljuh kao zamjena za (M. L.) odnosno T. Z.,**

**Lucija Jedrejčić kao zamjena za P. M.,**

**Melita Kotiga kao zamjena za R. D.,**

**Voglja Hodžaj kao zamjena za T. R. S. i**

**Martina Košeto Kišić kao zamjena za R. S.**

**Jednoglasno s pet glasova „ZA“prihvaćen prijedlog ravnateljice te je tako donesena odluka.**

**Ad.6.) Donošenje odluke po objavljenom natječaju za jednu spremačicu na određeno vrijeme s pola radnog vremena (m/ž)**

Izvjestiteljica: Vesna Rusijan, ravnateljica

Na objavljeni natječaj za spremačicu na pola radnog vremena na određeno vrijeme pristigle su tri prijave.

Ravnateljica predlaže da se na objavljeni natječaj primi **Danijela Gubić** koja već ima ugovor o radu na pola radnog vremena kao zamjena za Alediu O.

**Jednoglasno s pet glasova „ZA“prihvaćen prijedlog ravnateljice te je tako donesena odluka.**

**Ad.7.) Donošenje odluke o objavi natječaja za jednu odgojiteljicu na određeno vrijeme s pola radnog vremena – 1 izvršiteljica**

Izvjestiteljica: Vesna Rusijan, ravnateljica

Odgojiteljica Irena D.B., kojoj je Rješenjem o njezi djeteta produžen period do ponovnog vještačenja, nastavlja raditi u Vrtiću 4 sata dnevno te je za period druge polovice do punog radnog vremena potrebno objavit natječaj na određeno vrijeme.

**Jednoglasno s pet glasova „ZA“prihvaćen prijedlog ravnateljice te je tako donesena odluka.**

**Ad.8.) Obavijest o provedenim upisima u program Predškole 2021. i donošenje Odluke o programu Predškole**

Izvjestiteljica: Vesna Rusijan, ravnateljica

Prijave za upis u program predškole zaprimane su u ponedjeljak 14. 12.2020. i utorak 15.12. 2020. god. Ukupno je zaprimljeno pet prijava za matični i područne vrtiće:

**a) za MV Pazin**

1. IVAF-260115- P (iz Pazina)(zainteresirani i za cjelodnevni program)

**b) za područne vrtiće**

2. KRILR-160515-C (za PV Lupoglav)

3. DOMZ- 010615-G (za PV Gračišće)

4. LEJK-030914-G(za PV Gračišće, no radije bi u vrtić Pićan; ako bude upis u PV Gračišće, dijete bi dolazilo sa školskim autobusom te njime odlazilo kući: 7,45-12,45)

5. LUCB-121114-G(za PV Gračišće; dijete bi dolazilo sa školskim autobusom te njime odlazilo kući: 7,45-12,45)

Kako je broj prijavljene djece premali za formiranje posebne odgojne skupine, predlažemo da se djeca uključe u redovne odgojne skupine počevši od 1. veljače 2020., a da se u dogovoru s roditeljima i odgajateljima odredi oblik uključivanja (besplatni trosatni program ili redovni cjelodnevni program).

**Jednoglasno s pet glasova „ZA“prihvaćen prijedlog ravnateljice te je tako donesena odluka o upisu u program Predškole.**

**Ad.9. Obavijest o Rješenju prosvjetne inspektorice o izvršenom inspekcijskom nadzoru**

Izvjestiteljica: Vesna Rusijan, ravnateljica i Gabrijela Krizmanić, tajnica

Dana 22.studenoga 2020. izvršen je inspekcijski nadzor u Dječjem vrtiću „Olga Ban“ Pazin.

Nadzor je izvršila Marina Paić, viša prosvjetna inspektorica Područne službe prosvjetne inspekcije u Rijeci. Rješenje prosvjetne inspektorice zaprimljeno je 17.prosinca 2020.g. O Rješenju su obaviješteni članovi i članice Vijeća i nadležni upravni odjel Grada Pazina.

Rješenje sadrži devet točaka koje treba izvršiti u rokovima od 20 do 60 dana zavisno o značaju utvrđenih nepravilnosti i mogućnosti Vrtića za njihovo uklanjanje.

Članovima i članicama Vijeća kao i nadležnom gradskom uredu predočen je hodogram potrebnih radnji s vremenom izvršenja

|  |  |  |
| --- | --- | --- |
|  | **Vrijeme** | **Potrebne radnje** |
| 1 | 29.12.2020.  ( 26.sjednica UV) | UV - Razmatranje Rješenja prosvjetne inspekcije  UV – donošenje Izmjena i dopuna Godišnjeg plana rada |
| 2 | do 15.1.2021. | Obavijest insp. o izvršenju Rješenja (za radnje – rok izvršenja 20 i 30 dana) |
| 3 | 20.-28.1.2021.  (27. sjednica UV) | Priprema prijedloga:   * Izmjena Statuta, * Izmjena Pravilnika o radu, * Izmjena Pravilnika o unutarnjem ustrojstvu, * Izmjena Pravilnika o upisima |
| 4 | do 10.2.2021. | Priprema prijedloga Poslovnika o radu UV |
| 5 | do 10.2.2021. | * Dobivanje **suglasnosti Gradskog vijeća** na izmjene Statuta i na izmjene Pravilnika o upisima * Dobivanje **suglasnosti Gradonačelnika** na izmjene Pravilnik o unutarnjem ustrojstvu * Dobivanje **mišljenja Sindikalnog povjerenika** na izmjene Pravilnika o radu i izmjene Pravilnika o unutarnjem ustrojstvu |
| 6 | do 15.2.2021.  ( 28.sjednica UV) | UV – Donošenje:   * Izmjena Statuta, * Izmjena Pravilnika o radu, * Izmjena Pravilnika o upisima, * Izmjena Pravilnika o unutarnjem ustrojstvu, * Poslovnika o radu Upravnog vijeća, |
| 7 | do 17.2.2021.  (sjednica UV) | UV- donošenje odluke o objavi natječaja za ravnatelja/icu Vrtića (sukladno Izmjenama Statuta i Rješenja prosv.ins.) |
| 8 | do 24.2. 2020. | Obavijest insp. o izvršenju Rješenja (za radnje – rok izvršenja 60 dana) |
| 9 | do 30.6.2021. | Potreba za usklađivanjem broja djece u Vrtiću s propisima Državnog pedagoškog standarda |

Za izvršenje potrebnih radnji iz Rješenja prosvjetne inspektorice, osim Točke 9. usklađivanja broja djece po skupinama s Državnim pedagoškim standardom (rok 30.6.2021.), potrebno je:

* da početkom veljače 2021. **Grad Pazin sazove sjednicu Gradskog vijeća** radi **donošenja prethodne suglasnosti** na izmjene Statuta i izmjene Pravilnika o upisima
* da početkom veljače 2021. **Gradonačelnik izda suglasnost** na Pravilnik o unutarnjem ustrojstvu te **dobije mišljenje Sindikalnog povjerenika** Vrtića obzirom da se promjene odnose na radni odnos
* da Vrtić dobije **mišljenje sindikalne** Povjerenice vezano za izmjenu Pravilnika o radu (promjena naziva radnog mjesta „gl.kuharice“ i načinu i uvjetima sklapanje ugovora o radu na određeno vrijeme)

Predsjednica otvara raspravu.

Članovi Vijeća iskazuju brigu oko kratkog roka izvršenja i količine potrebnih radnji koje treba u kratkom roku odraditi.

Najveću zabrinutost iskazuju oko problema usklađivanja broja djece s pedagoškim standardom.

U temu broja djece u odgojnim skupinama uključit će se osnivač obzirom da je potrebno definirati broj djece za predstojeće upise u 2021./2022.g.

Upravno vijeće zaključuje da će se rješavati točke iz Rješenja korak po korak a u slučaju potrebe tražit će se odgoda izvršenja po pojedinoj točki.

**Ad. 10.) Donošenje Izmjena i dopuna Godišnjeg plana i programa rada Vrtića za 2020./2021.g.**

Izvjestiteljica: Vesna Rusijan, ravnateljica

Temeljem točke 7. Rješenja prosvjetne inspekcije potrebno je „U Godišnji plan i program rada za pedagošku 2020./2021.g. ugraditi plan rada Upravnog vijeća, tajnice i administrativno-tehničkog osoblja, a planove rada ravnateljice, stručnih suradnika i zdravstvene voditeljice razraditi po razdobljima tijekom godine.“

Stručna služba Vrtića pripremila je prijedlog Izmjena i dopuna Godišnjeg plana rada za 2020./2021.

Prijedlog Izmjena i dopuna Godišnjeg plana rada usvojen je na sjednici Odgajateljskog vijeća 28. prosinca 2020.g.

Ravnateljica predlaže Vijeću donošenje Izmjena i dopuna Godišnjeg plana i programa rada za 2020./2021.g. koji je izmijenjen i nadopunjen sukladno nalogu iz Rješenja.

Bez rasprave**, jednoglasno s pet glasova „ZA“ donose se Izmjene i dopune Godišnjeg plana i programa rada za 2020./2021.g. Izmjene i dopune Godišnjeg plana rada za 2020./2021. objavit će se na internetskim stranicama Vrtića.**

**Ad.11.) Razno**

Ravnateljica izvještava Vijeće o epidemiološkoj situaciji u Vrtiću i o tijeku zatvaranja pojedinih skupina zbog COVID-19 pozitivnih osoba ili zbog ostvarenih kontakata s pozitivnim osobama. Dnevna izvješća o epidemiološkoj situaciji Vrtić prosljeđuje nadležnom upravnom odjelu Grada Pazina.

Dalje ravnateljica daje kratki osvrt na rad u 2020.g. Istakla je da je to bila godina izazovnih trenutaka koje smo uspješno rješavali.

Bez obzira na teškoće, osim projekta rekonstrukcije i opremanje matičnog vrtića u Pazinu, realiziran je projekt „Erazmus +“.

U završnoj je fazi projekt „Ribicu jedemo, zdravi rastemo“ Agencije za poljoprivredu i ribarstvo. Tim projektom smo realizirali nabavku konvektomata i nagibne pečenjare za kuhinju matičnog vrtića u Pazinu a u vrtićke jelovnike uvodimo povećanu potrošnju ribe.

Realiziran je i projekt vrtićkog kalendara. Tema ove godine su djeca u igri izvan vrtića.

Ravnateljica je pohvalila zdravstvenu voditeljicu Mariju Dagostin, koja je ove godine odradila odgovoran posao u prilikama pandemije uzrokovane koronavirusom.

Također je uputila pohvale novim radnicama voditeljici računovodstva Ingrid Dušić Kurelić i adminstratorici Darinki Tomišić koje su se odlično snašle u radu.

Uslijedile su čestitke članova i članica Vijeća radu Vrtića u protekloj godini bez obzira na otežane uvjete koje je 2020.g. donijela.

Sjednica je završila u 11,45 sati

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/20-01/09

URBROJ: 2163/01-09-20-2

Zapisničarka: Predsjednica Upravnog vijeća

Gabrijela Krizmanić Hani Glavinić,v.r.

